हवा सर्द, धूप तीखी कनकनी बरकरार
धनबादकी हवा में कनकनी बरकरार है। रविवार का सुबह कुहासे से लिपटा रहा। सुबह 8 बजे धूप निकली और दिन चढ़ने के साथ-साथ वह खिलती गई। लोगों ने सर्द हवाओं के बीच खिली धूप का आनंद लिया। दिनभर ठंडी हवाओं ने सिहरन का एहसास कराया। मौसम विभाग ने दिन का अधिकतम तापमान 23 डिग्री सेल्सियस रिकार्ड किया। दोपहर बाद सर्द हवाओं ने रफ्तार पकड़ ली। शाम ढलते ही पारा 10 डिग्री सेल्सियस पहुंच गया। जैसे-जैसे रात गहराती गई, ठिठुरन बढ़ती गई। पारा गिर कर 8.9 डिग्री सेल्सियस पहुंच गया। मौसम विभाग ने बताया कि अगले तीन दिनों में सर्द हवा की रफ्तार बढ़ेगी। आसमान साफ रहेगा। धूप खिलेगी, पर सर्द हवाओं के कारण पारा नहीं चढ़ेगा।
hin_Deva hin_Deva